pythainlp/thai-wiki-dataset-v3 huggingface dataset:
วัดใหม่อัมพวัน

วัดใหม่อัมพวัน สร้างขึ้นเมื่อปี พ.ศ. 2431 เป็นวัดราษฎร์ สังกัดมหานิกาย ตั้งอยู่ที่ถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา
โดยชาวบ้านและผู้มีจิตศรัทธา ได้ร่วมกันก่อสร้างสำนักสงฆ์ขึ้น ในพื้นที่เดิมที่เป็นป่าช้า และมีลำปรุไหลผ่าน โดยนิมนต์พระป้อม มาจำพรรษาประมาณ ปี พ.ศ. 2431 ต่อมาได้มีการพัฒนาและได้รับขึ้นทะเบียนเป็นวัด มีนามว่า วัดใหม่อัมพวัน
ได้รับพระราชทานวิสุงคามสีมา เมื่อวันที่ 2 กุมภาพันธ์ พ.ศ. 2538
== ลำดับเจ้าอาวาสเท่าที่ทราบชื่อ ==
== อาคารเสนาสนะ ==
ประกอบด้วย
อุโบสถหลังเก่า เดิมสร้างด้วยไม้ เสาและหลังคาทำด้วยไม้ ต่อมาในปี พ.ศ. 2464 ได้บูรณะปฏิสังขรณ์ใหม่ โดยก่อด้วยอิฐถือปูน ขนาดกว้าง 6 เมตร ยาว 8 เมตร เสา 12 ต้น มีบัวหัวเสา ไม่มีช่อฟ้า ใบระกา หน้าบันไม่มีลวดลายประดับ หน้าต่าง 6 บาน ประตูด้านหน้า 2 ประตู ด้านหลัง 2 ประตู บันใดขึ้นด้านหน้า 2 ทาง ด้านหลัง 2 ทาง หลังคามุงด้วยกระเบื้องหน้าวัว นอกจากนั้นยังมีศิลปกรรมลวดลายปั้นปูนประดับกรอบประตู ผนังด้านหน้าเป็นรูปหลวงพ่อพุธ รูปพญานาคและพรรณพฤกษาซุ้มหน้าต่าง ปั้นเป็นรูปพญาครุฑ
อุโบสถหลังใหม่ ขนาด 2 ชั้น สร้างเมื่อ พ.ศ. 2538 ศิลปกรรมประยุกต์ สมัยรัตนโกสินทร์ หลังคาทรงจัตุรมุข ได้รับพระราชทานวิสุงคามสีมา เมื่อวันที่ 2 กุมภาพันธ์ พ.ศ. 2538
ศาลาการเปรียญ
กุฏิสงฆ์
หอกลอง-ระฆัง
ศาลาบำเพ็ญกุศล และฌาปนสถาน
== อ้างอิง ==
ใหม่อัมพวัน
วัดสามัคคี

วัดสามัคคี สร้างขึ้นเมื่อปี พ.ศ. 2324 เป็นวัดราษฎร์ สังกัดมหานิกาย ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
วัดแห่งนี้สร้างขึ้นเพื่ออุทิศส่วนกุศลให้แด่เพือนทหารที่เสียชีวิตในสงครามเมื่อครั้งกบฎเจ้าอนุวงศ์ เมื่อมีการสร้างวัดจึงใช้ชื่อว่า วัดสามัคคีรส หมายถึง การสมัครสมานสามัคคีเป็นน้ำหนึ่งใจเดียวกัน
ต่อมาในปี พ.ศ. 2500 ถูกเปลี่ยนชื่อมาเป็น วัดสามัคคี จนถึงปัจจุบัน
ได้รับพระราชทานวิสุงคามสีมา เมื่อวันที่ 24 ตุลาคม พ.ศ. 2521
== ลำดับเจ้าอาวาสเท่าที่ทราบนาม ==
== อาคารเสนาสนะ ==
ประกอบด้วย อุโบสถ ศาลาการเปรียญ ศาลาหอฉัน ศาลาปฏิบัติธรรม กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน
== อ้างอิง ==
สามัคคี
สะพานสายรุ้ง

สะพานสายรุ้ง อาจหมายถึง
== สะพาน ==
สะพานสายรุ้ง (โตเกียว) ทอดข้ามอ่าวโตเกียวในประเทศญี่ปุ่น
สะพานสายรุ้ง (ออกซฟอร์ด)
สะพานสายรุ้งในทวีปอเมริกาเหนือ
* สะพานสายรุ้ง (น้ำตกไนแอการา) ทอดข้ามน้ำตกไนแอการาระหว่างประเทศแคนาดาและสหรัฐ
* สะพานสายรุ้ง (รัฐแคนซัส)
* สะพานสายรุ้ง (รัฐเท็กซัส)
* สะพานสายรุ้ง (รัฐวอชิงตัน)
* อุทยานแห่งชาติเรนโบว์บริดจ์ รัฐยูทาห์
มาร์ติน โพเลียคอฟฟ์

เซอร์ มาร์ติน โพเลียคอฟฟ์  (อังกฤษ: Martyn Poliakoff, เกิด 16 ธันวาคม ค.ศ. 1947) เป็นนักเคมี ชาวอังกฤษ งานวิจัยของเขาเกี่ยวข้องกับข้อมูลเชิงลึกของเคมีพื้นฐาน และของเหลววิกฤตยิ่งยวด รวมถึงรังสีอินฟราเรด และ เลเซอร์ เขาเป็นอาจารย์วิจัยที่มหาวิทยาลัยนอตทิงแฮม นอกจากนี้เขายังเป็นอาจารย์ในสาขาเคมีสีเขียว 
โพเลียคอฟฟ์เริ่มมีชื่อเสียงในช่วงปลายทศวรรษ 2000 ถึง ต้นทศวรรษ 2010 ในบทบาทผู้บรรยายหลักของช่องยูทูบ Periodic Videos.  
== อ้างอิง ==
นักเคมีชาวอังกฤษ
ศิษย์เก่าจากมหาวิทยาลัยเคมบริดจ์
บุคคลจากมหาวิทยาลัยนิวคาสเซิล
บุคคลจากมหาวิทยาลัยนอตทิงแฮม
เซอร์
ภาคีสมาชิกราชสมาคมแห่งลอนดอน
ผู้ได้รับเครื่องราชอิสริยาภรณ์ซีบีอี
บุคคลจากลอนดอน
ชาวอังกฤษเชื้อสายรัสเซีย
ยูทูเบอร์ชาวอังกฤษ
วัดนาประดู่ (จังหวัดปัตตานี)

วัดนาประดู่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาประดู่ อำเภอโคกโพธิ์ จังหวัดปัตตานี พื้นที่ตั้งวัดเป็นที่เนินสูง หน้าวัดติดต่อกับทุ่งนา ด้านหลังวัดไกลออกไปประมาณ 2 กิโลเมตร เป็นเชิงขาสันกาลคีรี ปัจจบันเจ้าอาวาส คือ พระครูอาทรศุภการ
วัดนาประดู่ เดิมชื่อว่า วัดกัทลิวัน ตั้งวัดเมื่อ พ.ศ. 2430 ภายหลังเปลี่ยนชื่อมาเป็น "วัดนาประดู่" เมื่อวันที่ 20 มกราคม พ.ศ. 2500 ได้รับพระราชทานวิสุงคามสีมาเมื่อวันที่ 30 กรกฎาคม พ.ศ. 2432
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 32 เมตร สร้างเมื่อ พ.ศ. 2498 โครงสร้างคอนกรีตเสริมเหล็กหลังคา 3 ชั้น แบบ ก.1 ของกรมการศาสนา ศาลาการเปรียญกว้าง 14 เมตร ยาว 34 เมตร สร้าง พ.ศ. 2506 โครงสร้างคอนกรีตเสริมเหล็ก ไม่มีเสากลางห้องใช้คานโค้ง กุฏิสงฆ์ จำนวน 12 หลัง โครงสร้างอาคารครึ่งตึกครึ่งไม้ 2 ชั้น 1 หลัง ที่เหลือเป็นอาคารไม้ยกพื้น  นอกจากนั้นวัดยังเป็นที่ประดิษฐานรูปเหมือนหลวงปู่ทวด และหลวงพ่อปาน (อดีตเจ้าอาวาสรูปที่ 2)  ในด้านวัตถุมงคลหลวงพ่อปานได้สร้างตะกรุด ผ้ายันต์ และลูกอม แจกชาวบ้าน
==อ้างอิง==
นาประดู่
แค้นเดือดคนดุ

แค้นเดือดคนดุ (; Remember) เป็นภาพยนตร์เกาหลีใต้ที่กำกับโดยอี อิล-ฮย็อง นำแสดงโดยอี ซ็อง-มิน และนัม จู-ฮย็อก เป็นภาพยนตร์ที่ถูกเชิญเข้าร่วมฉายในเทศกาลภาพยนตร์นานาชาติฮาวาย ครั้งที่ 42 และเข้าฉายล่วงหน้าใน 115 ประเทศ รวมทั้งฝรั่งเศส รัสเซีย อินเดีย ฮ่องกง เวียดนาม มาเลเซีย ไต้หวัน และสิงคโปร์ โดยเริ่มต้นในอเมริกาเหนือ โดยมีกำหนดเข้าฉายในโรงภาพยนตร์วันที่ 26 ตุลาคม พ.ศ. 2565
== เรื่องย่อ ==
แค้นเดือดคนดุ บอกเล่าเรื่องราวของพิล-จู (อี ซ็อง-มิน) ผู้ป่วยอัลไซเมอร์ในวัย 80 ปีที่สูญเสียครอบครัวทั้งหมดในช่วงยุคอาณานิคมของญี่ปุ่น และอุทิศตนเพื่อแก้แค้นตลอดชีวิตก่อนที่ความทรงจำของเขาจะหายไป และชายหนุ่มวัย 20 ปี (นัม จู-ฮย็อก) ที่คอยช่วยเหลือเขา
== นักแสดง ==
อี ซ็อง-มิน รับบทเป็น ฮัน พิล-จู
นัม จู-ฮย็อก รับบทเป็น อิน-กยู
ช็อง มัน-ซิก รับบทเป็น คัง ย็อง-ชิก
พัก กึน-ฮย็อง รับบทเป็น คิม ชี-ด็อก
ซง ย็อง-ชาง รับบทเป็น ช็อง แบ็ค-จิน
มุน ชาง-กิล รับบทเป็น ยาง ซ็อง-อิก
พัค บย็อง-โฮ รับบทเป็น ฮิซาชิ โทโจ
== การเข้าฉาย ==
ณ วันที่ 11 ตุลาคม พ.ศ. 2565 ได้มีการยืนยันการขายตั๋วล่วงหน้าใน 115 ประเทศ รวมทั้งฝรั่งเศส รัสเซีย และอินเดีย โดยเริ่มในอเมริกาเหนือ
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2565
ของเหลววิกฤตยิ่งยวด

ของเหลววิกฤตยิ่งยวด (supercritical fluid, SCF ) คือสารใด ๆ ที่อุณหภูมิและความดันเหนือจุดวิกฤต ซึ่งไม่มีความแตกต่างของสถานะของเหลวและแก๊ส  แต่ต่ำกว่าความดันในการอัดให้เป็นของแข็ง มันสามารถละลายผ่านของแข็งที่มีรูพรุนได้เหมือนแก๊ส ละเว้นข้อจำกัดในการถ่ายโอนมวลที่ทำให้การไหลของของเหลวผ่านวัสดุดังกล่าวช้าลง SCF นั้นเหนือกว่าแก๊สมากในด้านความสามารถในการทำละลายวัสดุอย่างของเหลวหรือของแข็ง นอกจากนี้บริเวณใกล้จุดวิกฤต การเปลี่ยนแปลงเล็กน้อยของความดันหรืออุณหภูมิส่งผลให้เกิดการเปลี่ยนแปลงความหนาแน่นอย่างมาก ทำให้คุณสมบัติหลายอย่างของของไหลวิกฤตยิ่งยวดสามารถควบคุมได้อย่างละเอียด
ของเหลววิกฤตยิ่งยวดเกิดขึ้นในชั้นบรรยากาศของ ดาวแก๊สยักษ์ เช่น ดาวพฤหัสบดี และดาวเสาร์, ดาวเคราะห์คล้ายโลก เช่น ดาวศุกร์ และอาจอยู่ในชั้นบรรยากาศของดาวน้ำแข็งยักษ์ เช่น ดาวยูเรนัส และดาวเนปจูน พบน้ำวิกฤตยิ่งยวดบนโลก เช่น น้ำที่ออกมาจากปล่องแบบน้ำร้อน ซึ่งเป็นปล่องไฮโดรเทอร์มอลใต้น้ำชนิดหนึ่ง มันสามารถใช้แทนตัวทำละลายอินทรีย์ ในกระบวนการทางอุตสาหกรรมและห้องปฏิบัติการต่าง ๆ คาร์บอนไดออกไซด์ และน้ำ เป็นของเหลววิกฤตยิ่งยวดที่ใช้กันมากที่สุด มักใช้สำหรับการสกัดคาเฟอีน และการผลิตกระแสไฟฟ้า คุณสมบัติที่น่าสนใจคือ สารบางชนิดสามารถละลายได้ในสภาวะวิกฤตยิ่งยวดของตัวทำละลาย (เช่น คาร์บอนไดออกไซด์) แต่ไม่ละลายในสถานะแก๊สหรือของเหลว หรือในทางกลับกัน สามารถใช้ในการสกัดสารและขนส่งไปยังที่อื่นในสารละลายก่อนที่จะเก็บไว้ในที่ที่ต้องการโดยเพียงแค่สร้างปัจจัยหรือเหนี่ยวนำการเปลี่ยนสถานะในตัวทำละลาย
== ดูเพิ่ม ==
อุณหภูมิวิกฤต
== อ้างอิง ==
== แหล่งข้อมูลอื่น ==
ปรากฏการณ์วิกฤต
วัฏภาคของสสาร
แก๊ส
วัดนภาราม

วัดนภาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพร่อน อำเภอตากใบ จังหวัดนราธิวาส มีที่ดินตั้งวัดเนื้อที่ 17 ไร่ 1 งาน 30 ตารางวา มีที่ธรณีสงฆ์ 2 แปลง เนื้อที่ 6 ไร่ 3 งาน 98 ตารางวา พื้นที่ตั้งเป็นพื้นที่ราบสูง
วัดนภาราม หรือ วัดใหม่นภาราม ชาวบ้านเรียกว่า วัดใหม่ เดิมมีชื่อว่า วัดกรามแรด สร้างขึ้นประมาณ พ.ศ. 2393 ได้รับพระราชวิสุงคามสีมาประมาณ พ.ศ. 2400 เขตวิสุงคามสีมากว้าง 11.30 เมตร ระยะแรกชื่อว่า ขรัวหลา หมู่บ้านที่ตั้งวัดชื่อบ้านใหม่ สันนิษฐานว่าคงสร้างวัดขึ้นมาก่อนแล้วประชาชนมาตั้งถิ่นฐานใกล้ชิดกับวัดเพิ่มขึ้นมาตามลำดับและจึงได้เรียกกันอย่างนั้น ด้านการศึกษาทางวัดได้เปิดการสอนพระปริยัติธรรมดาตลอดมา นอกจากนี้ยังได้จัดสร้างศาลาอเนกประสงค์ขึ้นสำหรับประชาชนและส่วนราชการได้อาศัยใช้เป็นที่ประกอบกิจการกิจกรรมต่าง ๆ และมีการจัดตั้งศูนย์ฝึกศิลปาชีพ โครงการตามพระราชประสงค์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
อาคารเสนาสนะที่สำคัญ ได้แก่ อุโบสถกว้าง 11.30 เมตร ยาว 14.70 เมตร สร้างเมื่อ พ.ศ. 2466 โครงสร้างก่อปูน มีระเบียงโดยรอบ ภายในปรากฏภาพจิตรกรรมฝาผนัง กุฏิสงฆ์มีจำนวน 8 หลัง โครงสร้างเป็นอาคารไม้ บางหลังมีสภาพทรุดโทรม ปูชนียวัตถุที่สำคัญ ได้แก่ พระประธานในพระอุโบสถ เจดีย์บรรจุพระบรมธาตุ
==รายนามเจ้าอาวาส==
พระนุ้ย จนฺทโสภโณ
เจ้าอธิการจันทร์ คงฆสุวณฺโณ
เจ้าอธิการสังข์ สิริสณฺโณ
พระคูนิภาวิหารกิจ
พระอธิการอาทิตย์ อคฺคธมฺโม
==อ้างอิง==
นภาราม
โบราณสถานในจังหวัดนราธิวาส
วัดโคกมะม่วง (จังหวัดนราธิวาส)

วัดโคกมะม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพร่อน อำเภอตากใบ จังหวัดนราธิวาส
วัดโคกมะม่วงตั้งวัดเมื่อ พ.ศ. 2381 ตรงกับรัชสมัยพระบาทสมเด็จพระนั่งเกล้าเจ้าอยู่หัว ได้รับพระราชทานวิสุงคามสีมาครั้งหลังเมื่อวันที่ 24 มกราคม พ.ศ. 2506 ในรัชกาลพระบาทสมเด็จพระจุลจอมเกล้าเจ้าอยู่หัว กรมศิลปากรประกาศขึ้นทะเบียนโบราณสถานในราชกิจจานุเบกษา เล่ม 119 ตอนพิเศษ 117ง หน้า 7 วันที่ 29 พฤศจิกายน พ.ศ. 2545
อาคารเสนาสนะต่าง ๆ ของวัดสร้างขึ้นในสมัยพระบาทสมเด็จพระจุลจอมเกล้าเจ้าอยู่หัวจนเรื่อยมาถึงปัจจุบัน มีอาคารที่สำคัญคือ หอไตรกลางน้ำซึ่งมีผังรูปสี่เหลี่ยมจัตุรัส ขนาดประมาณ 5.8 x 5.8 เมตร ฐานอาคารเป็นเสาไม้ตั้งอยู่บนตอม่อปูน ผนังตีฝาซ้อนเกล็ด  ด้านทิศตะวันตกมีประตูทางเข้า 1 ประตู โดยประตูนี้จะเชื่อมต่อกับสะพานไม้ที่เชื่อมระหว่างอาคารกับฝั่ง ส่วนหนังด้านที่เหลือเป็นช่องหน้าต่างด้านละหนึ่งบาน หลังคาเป็นทรงปั้นหยาซ้อนขึ้นไป 3 ชั้น มุงด้วยกระเบื้องดินเผา บริเวณเชิงชายประกับตกแต่งด้วยแผ่นสังกะสีฉลุลายเขียนสี ภายในหอไตรมีภาพจิตรกรรมบนฝ้าเพดานไม้เป็นรูปเจดีย์จุฬามณีบนพื้นสีเหลืองสด
==อ้างอิง==
โคกมะม่วง
โบราณสถานในจังหวัดนราธิวาส
โทเคนรันบุ ฮานามารุ

โทเคนรันบุ ฮานามารุ ( เป็นซีรีส์อนิเมะโทรทัศน์ญี่ปุ่น ผลิตโดยสตูดิโอโดงาโกโบะและโทโฮ กำกับโดยทากาชิ นาโอยะ และเขียนบทโดยปิแอร์ ซูงิอูระ ออกแบบตัวละครโดยจุนอิจิโร ทานิงูจิ แต่งดนตรีประกอบโดยเค็นจิ คาไว เนื้อเรื่องอิงจากวิดีโอเกมโทเค็นรันบุ ภาพยนตร์มัดรวมชื่อเรื่องว่า โทเค็นรันบุ ฮานามารุ ~มากูไอ ไคโซโรกุ~ เข้าฉายในเดือนธันวาคม พ.ศ. 2560 ภาพยนตร์อนิเมะไตรภาคชื่อเรื่องว่า โทกุ โทเค็นรันบุ ฮานามารุ ~เซ็ตสึเง็ตสึกะ~ เข้าฉายตั้งแต่เดือนพฤษภาคมถึงกันยายน พ.ศ. 2565
== อ้างอิง ==
== แหล่งข้อมูลอื่น ==
เว็บไซต์ทางการของอนิเมะ 
อนิเมะที่ออกฉายในปี พ.ศ. 2559
อนิเมะที่ออกฉายในปี พ.ศ. 2561
ภาพยนตร์อนิเมะที่ออกฉายในปี พ.ศ. 2560
ภาพยนตร์อนิเมะที่ออกฉายในปี พ.ศ. 2565
การ์ตูนญี่ปุ่นแนวสุขนาฏกรรม
เฮอร์ (นักร้อง)

กาเบรียลลา ซาร์มิเอนโต วิลสัน (Gabriella Sarmiento Wilson; เกิด 27 มิถุนายน ค.ศ. 1997) หรือชื่อในวงการคือ เฮอร์ (H.E.R. ออกเสียงว่า "her", ย่อมาจาก "Having Everything Revealed") เป็นนักร้องและนักแต่งเพลงชาวอเมริกัน ผู้ได้รับรางวัลมากมาย รวมถึงรางวัลออสการ์หนึ่งครั้งและรางวัลแกรมมีห้าครั้ง และยังได้รับการเสนอชื่อเข้าชิงรางวัลลูกโลกทองคำหนึ่งครั้ง อเมริกันมิวสิกอะวอดส์สามครั้ง และบิลบอร์ดมิวสิกอะวอดส์อีกสี่ครั้ง
หลังจากซิงเกิลแรกภายใต้ชื่อจริงของเธอไม่ประสบความสำเร็จ เธอกลับมาอีกครั้งในปี 2016 โดยใช้ชื่อว่า เฮอร์ และออกอีพีแรกชื่อ เฮอร์วอลุม 1 ภายใต้สังกัดอาร์ซีเอ อัลบั้มรวมเพลงชุดแรก เฮอร์ (2017) ทำให้เธอคว้ารางวัลแกรมมี สาขาการแสดงเพลงอาร์แอนด์บียอดเยี่ยมและอัลบั้มอาร์แอนด์บียอดเยี่ยม อัลบั้มรวมเพลงชุดที่สอง ไอยูสด์ทูโนว์เฮอร์ ยังได้รับการเสนอชื่อเข้าชิงรางวัลแกรมมี สาขาอัลบั้มแห่งปีและเพลงแห่งปี จากเพลง "ฮาร์ดเพช" ในปี 2021 เธอได้รับรางวัลแกรมมี สาขาเพลงแห่งปี จากเพลง "ไอแคนต์บรีด" และรางวัลออสการ์ สาขาเพลงประกอบภาพยนตร์ยอดเยี่ยม จากเพลง "ไฟต์ฟอร์ยู" ซึ่งประกอบภาพยนตร์เรื่อง จูดาส แอนด์ เดอะ แบล็ก เมสไซอาห์
==ผลงานเพลง==
แบ็กออฟมายไมนด์ (2021)
== ทัวร์ ==
คอนเสิร์ตของตัวเอง
ไลตส์ออนทัวร์ (2017)
ไอยูสด์ทูโนว์เฮอร์ทัวร์ (2018)
แบ็กออฟมายไมนด์ทัวร์ (2021)
คอนเสิร์ตร่วมกับศิลปินอื่น
ไบรสัน ทิลเลอร์ – เซตอิตออฟทัวร์ (2017)
คริส บราวน์ – ฮาร์ตเบรกออนอะฟูลมูนทัวร์ (2018)
ไชล์ดิช แกมบิโน – ดิสอิสอเมริกาทัวร์ (2019)
โคลด์เพลย์ – มิวสิกออฟเดอะสเฟียส์เวิลด์ทัวร์ (2022)
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2540
บุคคลที่ยังมีชีวิตอยู่
นักดนตรีอเมริกันเชื้อสายฟิลิปปินส์
ผู้ที่ได้รับรางวัลแกรมมี
นักดนตรีป็อปเด็ก
ศิลปินสังกัดอาร์ซีเอเรเคิดส์
เบญญาภา ศิริโสภณ

เบญญาภา ศิริโสภณ (ชื่อเล่น: แอ) มัณฑนากรไทย ได้รับรางวัล The international Design & Architecture Awards ประเภท Living Space 2022  และ รางวัล Asia Pacific Property Awards 2021-2022, 2023-2024 จากประเทศอังกฤษ และล่าสุดได้รางวัลชนะเลิศ  Restaurant & Bar Design Awards ประเภท Asia - Standalone 2023 เป็นผู้ก่อตั้ง VAIR บริษัทออกแบบตกแต่งภายใน
== อาชีพ ==
เบญญาภาเคยทำงานเป็นมัณฑนากรที่บริษัท DWP หลังจากสำเร็จการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัยในปี พ.ศ. 2549 เธอดูแลโครงการ Vittorio สุขุมวิท 39 ของ AP Thai, The Monument สนามเป้า, The Quattro ทองหล่อ, Keyne สุขุมวิทของแสนสิริ, Ideo Q CHULA -Samyan และ Ideo Q Ratchathewi ของ Ananda Development
ในปี 2015 เธอเริ่มก่อตั้ง VAIR ซึ่งเป็นบริษัทออกแบบตกแต่งภายใน เธอทำหน้าที่เป็นผู้อำนวยการสร้างสรรค์ควบคู่ไปกับการดูแลการตลาด เบญญาภาเคยทำงานออกแบบภายในให้กับแสนสิริ, เอพี ไทย, อีสเทิร์นสตาร์, ออริจิ้น พร็อพเพอร์ตี้ และพฤกษา เธอยังทำงานเป็นพรีเซ็นเตอร์ให้กับแบรนด์ต่าง ๆ เช่น Bottega Veneta Home (DM Home), Hansgrohe, Le Creuset และ SB Design ร่วมกับดีไซเนอร์ชั้นนำของประเทศไทย
เบญญาภา ได้รับเชิญจากสมาคมมัณฑนากรแห่งประเทศไทย ให้เป็นส่วนหนึ่งของคณะกรรมตัดสินผลงานนักศึกษาจบปริญญาตรีสาขาการออกแบบภายในของประเทศ นอกจากนี้ เธอยังดูแลการออกแบบที่อยู่อาศัยสำหรับบุคคล เช่น เอกภัทร พรประภา, สุภาวดี ศรีบุญรัตนชัย พัชราภา ไชยเชื้อ และ แพร วทานิกา ปัทมสิงห์ ณ อยุทธยา
== ผลงาน ==
2566 - Park Origin Thonglor Tower C (Lobby)
2566 - Interior design projects for Khun Prae Vatanika (Vatanika Beauty Brand)
2566 - The privacy Jatujak by Pruksa PLC.
2565 - 2566 - Interior design project for Khun Kim-Akapat Phornprapha and Khun Noey-Supphawadee Sriboonratanachai (private residence)
2565 - Rhythm Estate
2565 - ห้องเก็บสะสมนาฬิกา แบรนด์ Van Cleef & Arpel
2565 - Fuego : The innovative Spanish and Japanese tapas restaurant, Thonglor
2564 - โครงการ HYPE Rama 9 by AP Thai
2564 - Interior design for SB Design x Vatanika collaboration project
2564 - Life Ladprao
2563 - Renovation projects for Khun Aum-Patcharapa (private residence)
2562 - Life Sathorn Sierra
2558 - Vittorio Sukhumvit 39 (lobby & facilities)
2557 - The monument Sanampao (Lobby & Facilities)
2554 - The Quattro Thonglor (Lobby & Facilities)
== รางวัล ==
2560 - Young Interior Designer 2007 of of Thailand's by TIDA
2561 - 2562 Asia Pacific Property Design Awards, Residential interior show home winner and shortlist year 2019-2020, 2020-2022
2563 - LUX Life London Award for Leading Designer Excellent Innovation
2564 - Judge, TIDA Thesis Award 2021 (TIDA: Interior Association of Thailand)
2564 - Best Luxury Residential Interior Design, Luxury Lifestyle Awards
2565 - Design et al, The International Design & Architecture Awards 2022, London: Category Living Space
2565 - Best Housing Interior Design, Thailand Property Awards 2017 and 2022
2565 - MUSE Design Award, Award Winner 2022, Interior Design - Living Spaces
2566 - Restaurant & Bar Design Awards, Winner Asia - Standalone 2023, Fuego 
== อ้างอิง ==
สถาปนิกชาวไทย
นักธุรกิจชาวไทย
นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
ก็อดซิลล่า ปะทะ คอง

ก็อดซิลล่า ปะทะ คอง เป็นภาพยนตร์แนวสัตว์ประหลาดยักษ์จากประเทศสหรัฐอเมริกา ออกฉายเมื่อ ค.ศ. 2021 กำกับโดย Adam Wingard เป็นภาคต่อของ คอง มหาภัยเกาะกะโหลก (2017) และ  ราชันแห่งมอนสเตอร์ (2019) นอกจากนี้ยังเป็นภาพยนตร์ลำดับที่ 4 ในชุดภาพยนตร์มอนสเตอร์เวอร์สของเลเจนดารีพิคเจอร์ส, ภาพยนตร์ลำดับที่ 36 ในชุดภาพยนตร์ก็อดซิลล่า, ภาพยนตร์ลำดับที่ 12 ในชุดภาพยนตร์คิงคอง, และภาพยนตร์ก็อดซิลล่าเรื่องที่ 4 ที่ผลิตโดยสตูดิโอในสหรัฐตลอดทั้งกระบวนการ
ภาพยนตร์ที่เลื่อนการฉายเนื่องจากการระบาดทั่วของโควิด-19
ภาพยนตร์ที่มีฉากบนเกาะสมมติ
ภาพยนตร์ก็อตซิลลา
ภาพยนตร์คิงคอง
ภาพยนตร์โดยวอร์เนอร์บราเธอร์ส
ภาพยนตร์โดยโตโฮ
==การสร้าง==
===การถ่ายทำ===
การถ่ายทำหลักเริ่มต้นขึ้นเมื่อ 12 พฤศจิกายน ค.ศ. 2018 ในฮาวายและออสเตรเลีย และมีกำหนดเสร็จสิ้นในเดือนกุมภาพันธ์ ค.ศ. 2019 โดยระหว่างการถ่ายทำภาพยนตร์เรื่องนี้ใช้ชื่อรหัสว่า เอเพกซ์ (Apex)
== อ้างอิง ==
วัดบุญญาราม (ประเทศมาเลเซีย)

วัดบุญญาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในตำบลอะห์ อำเภอกูบังปาซู รัฐเกอดะฮ์ ประเทศมาเลเซีย ปัจจุบันมีพระเทพมงคลญาณ (คลิ้ง จิตฺตปาโล) ดำรงตำแหน่งเจ้าอาวาส
วัดบุญญารามเป็นวัดประจำหมู่บ้านปาดังเซรา ชาวบ้านเป็นชาวมาเลเซียเชื้อสายสยามและชาวไทย วัดถือเป็นศูนย์กลางของชุมชน มีการประกอบพิธีทางศาสนาในวันสำคัญทางศาสนาและวันงานประเพณีต่าง ๆ นอกจากนั้นวัดยังเป็นที่ตั้งของโรงเรียนภาษาไทย ซึ่งเปิดการเรียนสอนมานานกว่า 60 ปี โดยพระเทพมงคลญาณ อดีตเจ้าอาวาส ที่ดำเนินการมาอย่างต่อเนื่อง โดยทำหน้าที่ในการสอนภาษาไทยรวมทั้งการอบรมสั่งสอนให้รู้จักขนบธรรมเนียมประเพณี วัฒนธรรม และความรู้ความเข้าใจในหลักพระพุทธศาสนา
รูปแบบสถาปัตยกรรมเป็นรูปแบบสถาปัตยกรรมไทยประเพณี อาคารเสนาสนะประกอบด้วยอุโบสถ มณฑป โรงฉันเป็นอาคาร 3 ชั้น ฌาปณสถาน และสถานที่เก็บกระดูก
==อ้างอิง==
บุญญาราม
ศาสนสถานในรัฐเกอดะฮ์
โกลเดนคามุย (ฤดูกาลที่ 4)

โกลเดนคามุย ฤดูกาลที่ 4 เป็นซีรีส์อนิเมะ อิงจากซีรีส์มังงะชื่อเรื่องเดียวกัน แต่งเรื่องและวาดภาพโดยซาโตรุ โนดะ ในวันที่ 5 ธันวาคม พ.ศ. 2564 มีการประกาศว่าซีรีส์ได้รับการดัดแปลงเป็นซีรีส์อนิเมะฤดูกาลที่ 4 ผลิตโดยสตูดิโอเบรนส์เบส แทนที่สตูดิโอผู้ผลิตเดิมในฤดูกาล 1-3 คือเจโนสตูดิโอ ชิซูตากะ ซูงาฮาระทำหน้าที่เป็นหัวหน้าผู้กำกับ ทากูมิ ยามากาวะเป็นผู้ออกแบบตัวละคร โนโบรุ ทากางิกลับมาเป็นผู้เขียนบท ฤดูกาลที่ 4 เริ่มออกอากาศในวันที่ 3 ตุลาคม พ.ศ. 2565 เพลงเปิดชื่อเพลงว่า "Never Say Goodbye" ร้องโดยวง ALI ร่วมกับ Mummy-D ส่วนเพลงปิดชื่อเพลงว่า "ซูเบเตะ กะ โซโกะ นิ อาริมาซุ โย นิ" ร้องโดยวง The Spellbound ในวันที 7 พฤศจิกายน พ.ศ. 2565 มีการประกาศว่าตอนที่ 7 ของฤดูกาลและตอนถัด ๆ ไปจะเลื่อนการออกอากาศเนื่องมาจากการเสียชีวิตของสมาชิกทีมงานหลัก ฤดูกาลที่ 4 เริ่มออกอากาศใหม่ตั้งแต่ตอนแรกในวันที่ 3 เมษายน พ.ศ. 2566 และตอนที่ 7 ออกอากาศในวันที่ 15 พฤษภาคม
__TOC__
== รายชื่อตอน ==
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์ทางการของอนิเมะ 
อนิเมะ โกลเดนคามุย ฤดูกาลที่ 4 ที่แอมะซอนไพรม์วิดีโอ
อนิเมะที่ออกฉายในปี พ.ศ. 2565
รายชื่อตอนในโกลเดนคามุย
บาลงดอร์ 2022

บัลลงดอร์ 2022 (Ballon d'or 2022) เป็นงานประจำปีครั้งที่ 66 ของบาลงดอร์ ซึ่งจัดโดยฟร็องส์ฟุตโบล เพื่อยกย่องนักฟุตบอลที่ดีที่สุดในโลกในฤดูกาล 2021–22
ประกาศรายชื่อผู้ได้รับการเสนอชื่อเข้าชิงรางวัลในวันที่ 12 สิงหาคม พ.ศ. 2565
เป็นครั้งแรกในประวัติศาสตร์ของการมอบรางวัล ที่อิงตามผลงานของฤดูกาลแข่งขัน (สิงหาคม 2564–กรกฎาคม 2565) แทนที่จะเป็นปีปฏิทิน
== รางวัลบาลงดอร์ ==
ประกาศรายชื่อผู้ได้รับการเสนอชื่อเข้าชิงรางวัลในวันที่ 12 สิงหาคม พ.ศ. 2565 ลิโอเนล เมสซิ ผู้ชนะ 7 สมัยและเจ้ารองรางวัลคนล่าสุด ไม่ได้รับการเสนอชื่อเข้าชิงรางวัลเป็นครั้งแรกนับตั้งแต่ พ.ศ. 2548
== รางวัลบาลงดอร์หญิง ==
อาเลกเซีย ปูเตยัส ได้รับรางวัลบาลงดอร์หญิง 2022 สำหรับผู้เล่นหญิงยอดเยี่ยมที่สุดในโลก
== ถ้วยรางวัลยาชิน ==
ตีโบ กูร์ตัว ได้รับถ้วยรางวัลยาชินในฐานะผู้รักษาประตูที่ดีที่สุดในปี 2022
==รางวัลโสเครตีส==
==ถ้วยรางวัลแกร์ท มึลเลอร์==
== อ้างอิง ==
บาลงดอร์
วัดเกาะแก้วสุวรรณาราม

วัดเกาะแก้วสุวรรณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านซ่อง อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 13 ไร่ 2 งาน 17 ตารางวา ภายหลังได้ซื้อที่ดินเพิ่ม มีที่ดินรวม 22 ไร่ 3 งาน 49 ตารางวา ปัจจุบันมีพระครูวิมลสารคุณ เป็นเจ้าอาวาส
วัดเกาะแก้วสุวรรณาราม เดิมชื่อ วัดหนองคอกควาย อาจเป็นเพราะสมัยก่อนบริเวณวัดนี้มีสภาพเป็นทุ่งหญ้า แต่นับเป็นพื้นที่ที่อยู่สองกว่าระดับน้ำ และเวลาหน้าฝนน้ำจะไม่ท่วมชาวบ้าน จึงมักนำวัวควายมาผูกอยู่บริเวณแถบนี้ ตั้งวัดเมื่อ พ.ศ.  2374 ตามหนังสือรับรองสภาพวัดที่ พ.ศ.0014/045 ให้ไว้ ณ วันที่ 16 สิงหาคม พ.ศ. 2548 ผู้นำสร้างวัด คือหลวงพ่ออิด ซึ่งเป็นพระที่ชาวบ้านให้ความเคารพศรัทธามาก ได้รับพระราชทานวิสุงคามสีมา เมื่อวันที่ 16 พฤศจิกายน พ.ศ. 2515 ด้านการศึกษามีโรงเรียนพระปริยัติธรรมแผนกบาลีเปิดสอนเมื่อ พ.ศ. 2536 และศูนย์บริการการศึกษานอกโรงเรียน (ศูนย์การเรียนชุมชนเฉลิมพระเกียรติ)
อาคารเสนาสนะภายในวัด ได้แก่ วิหารหลวงพ่ออิดที่ประดิษฐานพระพุทธชินราชปูนปั้น มีรอยพระพุทธบาทจำลอง วัดมีการจัดงานประจำปี ณ วันขึ้น 15 ค่ำ เดือน 3 ของทุกปี เป็นงานปิดทองหลวงพ่ออิดและรอยพระพุทธบาทจำลอง จัด 3 วัน 3 คืน
==อ้างอิง==
เกาะแก้วสุวรรณาราม
สมาคมวอลเลย์บอลอัฟกานิสถาน

สมาคมวอลเลย์บอลอัฟกานิสถาน (Afghanistan Volleyball Association; AVA) เป็นหน่วยงานกำกับดูแลวอลเลย์บอลในประเทศอัฟกานิสถาน
สหพันธ์ได้เรียกตัวนักกีฬาทั้งหมด 14 คนเพื่อเข้าแข่งขันเอเชียนเกมส์ 2014
การคัดเลือกนักกีฬาทีมชาติและ 'ทีมเอ' สหพันธ์ได้จัดการแข่งขันวอลเลย์บอลระดับชาติ 10 วันสำหรับทั้งชายและหญิง
== อ้างอิง ==
วอลเลย์บอล
สมาพันธ์วอลเลย์บอลเอเชีย
วอลเลย์บอลออสเตรเลีย

วอลเลย์บอลออสเตรเลีย (Volleyball Australia) เดิมชื่อ สหพันธ์วอลเลย์บอลออสเตรเลีย (Australian Volleyball Federation; AVF) เป็นองค์กรปกครองระดับชาติสำหรับกีฬาวอลเลย์บอลในประเทศออสเตรเลีย สหพันธ์ก่อตั้งขึ้นใน พ.ศ. 2506 มีหน้าที่ดูแลการแข่งขันวอลเลย์บอลระดับชาติควบคู่ไปกับสมาคมระดับรัฐ
== อ้างอิง ==
วอลเลย์บอล
ก่อตั้งในปี พ.ศ. 2506
สมาพันธ์วอลเลย์บอลเอเชีย
สหพันธ์วอลเลย์บอลบังกลาเทศ

สหพันธ์วอลเลย์บอลบังกลาเทศ (Bangladesh Volleyball Federation) เป็นสหพันธ์วอลเลย์บอลระดับชาติและมีหน้าที่ควบคุมกีฬาวอลเลย์บอลในประเทศบังคลาเทศ นายแพทย์ อติกุล อิสลาม เป็นประธานและ อะชิกุร เราะห์มาน มิกุ เป็นเลขาธิการสหพันธ์
สหพันธ์ยังมีการแข่งขันระดับชาติและระดับนานาชาติมากมาย
== อ้างอิง ==
วอลเลย์บอล
ก่อตั้งในปี พ.ศ. 2516
สมาพันธ์วอลเลย์บอลเอเชีย
ซาโตรุ โนดะ

ซาโตรุ โนดะ  เป็นนักเขียนการ์ตูนชาวญี่ปุ่น มีชื่อเสียงในฐานะเจ้าของผลงานซีรีส์มังงะเรื่อง โกลเดนคามุย ซึ่งชนะเลิศรางวัลมังงะไทโชในปี พ.ศ. 2559 และรางวัลวัฒนธรรมเทซูกะ โอซามุในปี พ.ศ. 2561
== ชีวประวัติ ==
โนดะเกิดที่คิตะฮิโรชิมะ จังหวัดฮกไกโด ประเทศญี่ปุ่น ปู่ทวดของเขาเป็นผู้ตั้งฐานทัพทางทหารในฮกไกโดและเป็นทหารผ่านศึกในสงครามรัสเซีย-ญี่ปุ่น โนดะตั้งชื่อตัวละครเอกของซีรีส์มังงะเรื่องโกลเดนคามุยตามชื่อของปู่ทวด หลังจากย้ายไปโตเกียวเมื่ออายุ 23 ปี ก็เข้าสู่วงการมังงะในฐานะผู้ช่วยนักเขียนการ์ตูน  โนดะเป็นผู้ช่วยของมิตสึโร คูโบะเป็นเวลาสองปี และต่อมาทำงานกับ โนดะเปิดตัวในฐานะนักเขียนการ์ตูนในปี พ.ศ. 2546 ด้วยมังงะเรื่องสั้นชื่อเรื่องว่า เคียวโกะซัง โนะ เคียว โตะ อิอุ เคียว  ตีพิมพ์ในนิตยสาร เรื่องสั้นเรื่องที่สองในปี พ.ศ. 2559 ชื่อเรื่องว่า โกรี วะ มาเอะ ชิกะ มูกาไน   ได้รับรางวัล ในสาขาศิลปินรุ่นเยาว์
หลังจากทำงานเป็นผู้ช่วยนักเขียนการ์ตูนมาเกือบสิบปี โนดะจึงได้เปิดตัวซีรีส์มังงะในปี พ.ศ. 2554 ด้วยเรื่อง ซูปินามาราดะ! ตีพิมพ์ในนิตยสารยังจัมป์รายสัปดาห์  หลังซูปินามาราดะ! ไม่ประสบความสำเร็จในทางการค้า โนดะจึงใช้เวลาหนึ่งปีก่อนที่จะเริ่มซีรีส์ต่อไปคือโกลเดนคามุย ในปี พ.ศ. 2557  ซีรีส์มังงะเรื่องนี้ประสบความสำเร็จทางการค้าและได้รับการกล่าวถึงอย่างแพร่หลาย ซีรีส์มังงะชนะรางวัลมังงะไทโชในปี พ.ศ. 2559 และรางวัลวัฒนธรรมเทซูกะ โอซามุในปี พ.ศ. 2561 หลังจากเรื่องโกลเดนคามุยอวสานในปี พ.ศ. 2565 โนดะประกาศว่าตนจะเขียนเรื่องซูปินามาราดะ! อีกครั้ง
เกี่ยวกับชีวิตส่วนตัวของโนดะนั้นมีข้อมูลไม่มาก แม้ว่าเขาจะยังคงสถานะออนไลน์บนอินเทอร์เน็ตและถูกสัมภาษณ์โดยสื่อมวลชนเกี่ยวกับงานของเขา แต่เขาก็ไม่ได้ปรากฏตัวต่อสาธารณะ เมื่อได้รับรางวัลมังงะไทโชในปี พ.ศ.2559 บรรณาธิการเป็นตัวแทนมารับรางวัล ส่วนโนดะส่งเพียงข้อความเสียงมากล่าวรับรางวัล
== ผลงาน ==
=== ซีรีส์ ===
ซูปินามาราดะ! ตีพิมพ์ในนิตยสารยังจัมป์รายสัปดาห์  (พ.ศ. 2554–2555)
โกลเดนคามุย ตีพิมพ์ในนิตยสารยังจัมป์รายสัปดาห์ (พ.ศ. 2557–2565)
=== เรื่องสั้น ===
เคียวโกะซัง โนะ เคียว โตะ อิอุ เคียว   ตีพิมพ์ในนิตยสาร (พ.ศ. 2546)
โกรี วะ มาเอะ ชิกะ มูกาไน   ตีพิมพ์ในนิตยสารยังแมกกาซีนรายเดือน (พ.ศ. 2549)
== อ้างอิง ==
== แหล่งข้อมูลอื่น ==
บล็อกอย่างเป็นทางการ 
ซาโตรุ โนดะ บน ทวิตเตอร์ 
ศิลปินมังงะ
บุคคลที่ยังมีชีวิตอยู่
บุคคลจากกิ่งจังหวัดอิชิการิ
สมาคมวอลเลย์บอลจีน

สมาคมวอลเลย์บอลจีน (จีนตัวย่อ:中国排球协会; Chinese Volleyball Association) เป็นองค์กรด้านกีฬาที่ไม่แสวงหาผลกำไรระดับชาติในสาธารณรัฐประชาชนจีน เป็นตัวแทนของประเทศจีนในสหพันธ์วอลเลย์บอลระหว่างประเทศและสมาพันธ์วอลเลย์บอลเอเชีย เช่นเดียวกับกีฬาวอลเลย์บอลในสหพันธ์กีฬาจีนทั้งหมด นอกจากนี้ยังจัดการวอลเลย์บอลชายและหญิงทีมชาติจีนและจัดการแข่งขันไชนีสวอลเลย์บอลซูเปอร์ลีก
== อ้างอิง ==
== แหล่งข้อมุลอื่น ==
เว็บไซต์ทางการ
วอลเลย์บอล
ก่อตั้งในปี พ.ศ. 2496
สมาพันธ์วอลเลย์บอลเอเชีย
วัดราชฮ้วง

วัดราชฮ้วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมสารคาม อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 7 ไร่ 3 งาน 39 ตารางวา อาณาเขตทิศเหนือจดคลองท่าลาด ทิศใต้จดถนนสาธารณะ ทิศตะวันออก จดถนนราชสราญ ทิศตะวันออก จดคลองสาธารณะ
วัดราชฮ้วง หรือ วัดราชฮ้วงสถาพร ตั้งวัดเมื่อ พ.ศ. 2367 ได้รับพระราชทานวิสุงคามสีมาเมื่อวันที่ 19 มีนาคม พ.ศ. 2550 ปัจจุบันมีเจ้าอาวาสคือ พระอธิการบุญเกิด กิตติสาโร ภายในวัดมีอนุสาวรีย์สมเด็จพระเจ้าตามสิน วัดมีพระเกจิ ได้แก่ หลวงพ่อจำรัส เอกะสาโร  (พ.ศ. 2433–2519)  ซึ่งใด้สร้างวัตถุมงคลหลายอย่างเช่น ตะกรุด ผ้ายันต์ เหรียญรุ่น 1 ปลุกเสกวัดราชฮ้วงปี พ.ศ. 2513 เป็นต้น
==อ้างอิง==
ราชฮ้วง
สหพันธ์วอลเลย์บอลอินโดนีเซีย

สหพันธ์วอลเลย์บอลอินโดนีเซีย (Indonesian Volleyball Federation) หรือที่เรียกกันทั่วไปว่า PBVSI (อินโดนีเซีย: Persatuan Bola Voli Seluruh Indonesia บางครั้งแปลว่า สมาคมวอลเลย์บอลอินโดนีเซียทั้งหมด ) เป็นองค์กรปกครองของวอลเลย์บอลและวอลเลย์บอลชายหาดในประเทศอินโดนีเซีย ก่อตั้งเมื่อปี พ.ศ. 2498 โดยมีสำนักงานใหญ่อยู่ที่เมืองปันโครัน ทางใต้ของจาการ์ตา สหพันธ์เป็นสมาชิกของสหพันธ์วอลเลย์บอลระหว่างประเทศ (FIVB) และสมาพันธ์วอลเลย์บอลเอเชีย (AVC) รวมถึงกีฬาวอลเลย์บอลในคณะกรรมการกีฬาอินโดนีเซีย จัดแข่งขันทั้งโปรลีกาชายและโปรลีกาหญิง สหพันธ์ยังดูแลทีมวอลเลย์บอลชายอินโดนีเซียและทีมวอลเลย์บอลหญิงอินโดนีเซีย
== อ้างอิง ==
วอลเลย์บอล
ก่อตั้งในปี พ.ศ. 2498
สมาพันธ์วอลเลย์บอลเอเชีย